KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2013. szeptember 18-i ülésére)

TÁRGY: A KISKŐRÖSI ÓVODÁK MAXIMÁLIS CSOPORTLÉTSZÁM ÁTLÉPÉSÉNEK ENGEDÉLYEZÉSE 
A nemzeti köznevelésről szóló 2011. évi CXC. törvény (a továbbiakban: Nkt.) 25. § (7) bekezdése értelmében az óvodai csoportok, iskolai osztályok, kollégiumi csoportok minimális, maximális és átlaglétszámát a 4. melléklet határozza meg. Az óvodai csoportra, iskolai osztályra, kollégiumi csoportra megállapított maximális létszám a nevelési év, illetőleg a tanítási év indításánál a fenntartó engedélyével legfeljebb húsz százalékkal átléphető, továbbá függetlenül az indított osztályok, csoportok számától, akkor is, ha a nevelési év, tanítási év során az új gyermek, tanuló átvétele, felvétele miatt indokolt. 
Az Nkt. 4. számú melléklete előírja, hogy óvodában a minimális csoportlétszám 13 fő, átlaglétszám 20 fő, maximális csoportlétszám 25 fő. 

Kiskőrös Város Önkormányzat fenntartásában lévő Kiskőrösi Óvodák igazgatója 2013. szeptember 9. napján jelezte, hogy a 2013/2014. nevelési évben a csoportlétszám szervezése során, a tervezett csoportlétszám a Szücsi Óvoda „Sz 3” csoportjában 26 fő, a Mohácsi Óvoda „Mo 1” csoportjában 26 fő, az Erdőtelki Óvodában 29 fő, a Batthyány Óvoda „Ba 2” csoportjában 26 fő, „Ba 3” csoportban 28 fő, „Ba 4” csoportjában 27 fő, „Ba 5” csoportjában 26 fő. 

Az intézmény a megengedett maximális létszám határt (25 fő) átlépi, ezért szükséges a létszámbővítéshez fenntartói engedély. A 20%-kal megemelt létszámhatárokat egyik csoport sem lépi át. 
A fentiekre való tekintettel, javaslom, hogy a Képviselő-testület, a létszámhatár túllépésének engedélyezéséről a határozat-tervezetben foglaltak alapján döntsön.

Kiskőrös, 2013. szeptember 9. 

Domonyi László sk.


polgármester
HATÁROZAT-TERVEZET

A Képviselő-testület a nemzeti köznevelésről szóló 2011. évi CXC. törvény 25. § (7) bekezdése és a 4. számú melléklet 3. pontja alapján engedélyezi a maximális létszámhatártól való eltérést és a 2013/2014. nevelési évben a Kiskőrösi Óvodákban tervezett csoportlétszámok közül az „Sz 3” csoportot  26 főben, az „Mo 1” csoportot 26 főben, az Erdőtelki Óvodában 29 főben, a „Ba 2” csoportot  26 főben , a „Ba 3” csoportot  28 főben, a „Ba 4” csoportot 27 főben, a „Ba 5” csoportot 26 főben határozza meg. 

Kiskőrös, 2013. szeptember 9. 

